Γκραν Πρι Ιαπωνίας του 2023

Το **Γκραν Πρι Ιαπωνίας 2023** (επίσημα **Formula 1 Lenovo Japanese Grand Prix 2023)** ήταν ο 16ος αγώνας για το Παγκόσμιο πρωτάθλημα Φόρμουλα 1 (2023). Διεξήχθη στην πίστα της Suzuka της Ιαπωνίας το τριήμερο 22-24 Σεπτεμβρίου 2023.Ο Μαξ Φερστάπεν, ξεκινώντας από την pole position, έκανε τον γρηγορότερο γύρο και νίκησε τον αγώνα για την Red Bull Racing, δίνοντάς έτσι στην Αυστριακή ομάδα το έκτο της και δεύτερο συνεχόμενο μετά το 2022 Πρωτάθλημα Κατασκευαστών. Η ομάδα κατάφερε  επίσης να κερδίσει το Πρωτάθλημα Οδηγών, καθώς με τη νίκη του Φερστάπεν στο Σπριντ του Κατάρ ήταν μαθηματικά αδύνατο για οποιονδήποτε άλλο οδηγό να τον προσπεράσει στη γενική κατάταξη. Σε αυτό το σημείο, ο Σέρχιο Πέρες βρισκόταν ακόμα στη μάχη για την πρώτη θέση, πίσω από τον Φερστάπεν. Επιπρόσθετα, ο Λάντο Νόρις και ο Όσκαρ Πιάστρι τερμάτισαν και οι δύο στο βάθρο για την Μακλάρεν, σημειώνοντας το πρώτο διπλό βάθρο της ομάδας από το Γκραν Πρι Ιταλίας 2021 και το πρώτο βάθρο στην καριέρα του Πιάστρι στη Φόρμουλα 1.

## Πρόγραμμα τριημέρου

## Ελαστικά

## Ελεύθερες δοκιμές
Σε αυτό το αγωνιστικό τριήμερο διεξήχθησαν τρεις περίοδοι ελεύθερων δοκιμών. Η πρώτη περίοδος διεξήχθη στις 22 Σεπτεμβρίου 2023 στις 11:30 τοπική ώρα (UTC+09:00). Ο Μαξ Φερστάπεν κυριάρχησε σε αυτή την περίοδο, με τον Κάρλος Σάινθ να σημειώνει τον δεύτερο ταχύτερο χρόνο και τον Λάντο Νόρις τον τρίτο ταχύτερο.

Η δεύτερη περίοδος ελεύθερων δοκιμών διεξήχθη στις 22 Σεπτεμβρίου 2023, στις 15:00 τοπική ώρα (UTC+09:00). Ο Φερστάπεν κυριάρχησε σε αυτή την περίοδο, με τον Σαρλ Λεκλέρ να σημειώνει τον δεύτερο ταχύτερο χρόνο και τον Νόρις τον τρίτο ταχύτερο. Η περίοδος διακόπηκε λόγω κόκκινης σημαίας δύο λεπτά πριν το τέλος της και δεν ολοκληρώθηκε λόγω σύγκρουσης του Πιερ Γκασλί.

Η τρίτη και τελευταία περίοδος ελεύθερων δοκιμών διεξήχθη στις 23 Σεπτεμβρίου 2023, στις 11:30 τοπική ώρα (UTC+09:00). Ο Φερστάπεν κυριάρχησε για ακόμη μία φορά, με τον Νόρις να σημειώνει τον δεύτερο ταχύτερο χρόνο και τον ομόσταβλό του Όσκαρ Πιάστρι να σημειώνει τον τρίτο ταχύτερο.

## Κατατακτήριες δοκιμές
Οι κατατακτήριες δοκιμές έλαβαν μέρος στις 23 Σεπτεμβρίου 2023, στις 15:00 τοπική ώρα (UTC+09:00).

Κατά την πρώτη περίοδο, ο Λόγκαν Σάρτζεντ έχασε τον έλεγχο της Γουίλιαμς του καταλήγοντας να συγκρούεται σε τοίχο, με αποτέλεσμα να βγαίνει η κόκκινη σημαία και ο ίδιος να μένει εκτός της περιόδου. Ο Βαλτέρι Μπότας, ο Λανς Στρολ, ο Νίκο Χούλκενμπεργκ και ο Γκουάνγιου Τζόου έμειναν επίσης εκτός της επόμενης περιόδου. Στην δεύτερη περίοδο ο Λίαμ Λώσον, ο Πιερ Γκασλί, ο Αλεξάντερ Άλμπον, ο Εστεμπάν Οκόν και ο Κέβιν Μάγκνουσεν αποκλείστηκαν, ενώ ο Σαρλ Λεκλέρ κυριάρχησε στην περίοδο. Στην τρίτη περίοδο, ο Φερστάπεν σημείωσε τον ταχύτερο γύρο κερδίζοντας την pole position, με τον Όσκαρ Πιάστρι και τον Λάντο Νόρις να συμπληρώνουν την πρώτη τριάδα. Ο Φερστάπεν βρέθηκε 0.581 δεύτερα μπροστά από τον Πιάστρι, υπεροχή που θεωρείται ασυνήθιστα μεγάλη.

### Κατάταξη

## Σημειώσεις
*  – Ο Λόγκαν Σάρτζεντ δεν κατάφερε να ολοκληρώσει κανέναν χρόνο στις κατατακτήριες δοκιμές. Του επετράπη να αγωνιστεί, αλλά χρειάστηκε να εκκινήσει από το pit lane καθώς είχαν χρησιμοποιηθεί νέα ανταλλακτικά στο μονοθέσιό του. Δέχθηκε επίσης ποινή δέκα δευτερολέπτων, καθώς χρησιμοποίησε νέο αμάξωμα, το οποίο θεωρείται νέο μονοθέσιο.

## Παραπομπές


Κατηγορία:Παγκόσμιο πρωτάθλημα Φόρμουλα 1 το 2023